Hist

***Hist*** var en offentlig pub i Podarix, som hadde sine røtter til de eldre tidene, lenge før da Fros Kontrovers ikke satt på tronen, og Underverdenen var en fredfull plass å leve. Før det kom i besittelse hos monsieur Fabìan, var det eid av en lang rekke generasjoner som stammet fra tyvene Pierre og Camille de Coltâgë.

Pierre de Coltâgë var en hardhaus, og drev vertshuset med hard hånd; Camille de Coltâgë var spinkel, og lurte alle gjestene trill rundt. Puben var en kriminell bule, og mange av de daværende uløste mordgåtene kunne spores tilbake hittil – på en eller annen måte. De Coltâgë-paret var ikke til å stole på, og blant de mest utilregnelige – selv for kriminelle mesterhjerner. (Personer som Charles de Saint-Nicaise ville t.o.m. hatt problemer med å stole på dem)

Det ble bedrevet veddemål, slåsskamper og svindelspill på *Hist.* Politiet likte ikke dette, men kapteinen tjente dessuten på puben. Til gjengjeld for at han skulle holde politiet borte derfra, fikk han 20% av den samlede inkassoen pr. måned. Det var en greit inntektskilde, og kapteinen trengte ikke å gjøre noe annet enn å sitte og skrive brev til familiene som mistet sine kjære på puben.

Vertshusholderne Camille og Pierres levemåte på *Hist* var likedan den som ble bedrevet på *Blue Sea:* ran av rikinger, og fjernet fiender ved hjelp av å sende drukkenbolter inn i ringen. Pierre ventet i ringen, som en dødsengel. Ofrene ble plukket ut av Camille. Deres døtre: Azelma og Éponine sjarmerte kundene, og tjenestegjorde derfor som prostituerte. I denne stillingen kunne de finne ut informasjon om deres kunder, eller om personer de jobbet for. Camille og Pierres sønn, Enjorlas, var leder i en lokal gjeng, og han var med og vernet *Hist.*

Etter flere år med krimnalitet, ble *Hist* solgt til den lokale kapteinen. Hun fikk hengt de daværende vertene, for forbrytelser mot borgerne i Floem, Podarix. Kapteinen renoverte det, og gjorde det til en kaserne og fengsel. Kapteinen bygget et vakttårn, og dette ble nyttig med tidene. Ifølge en gammel saga, ledet Tussarix en kort krig mot Podarix – grunnet at Podarix ikke støttet Jipsir i deres kamp mot Rast. På denne tiden, ble byen hvor *Hist* lå, angrepet og okkupert av Tussarix. Da nasjonen trakk seg ut igjen etter invasjonen, kjøpte en fattig adelsmann bygningen og gjorde det til en pub og et vertshus igjen. Vakttårnet ble brukt til å oppbevare allslags varer.

Vertshuset byttet eiere ofte, men monsieur Fabìan var den siste. Blant de vanligste gjestene, var: Ruben Goldstein, en jøde, og tre aristokrater som han bare kjente med pseudonymene Cerfaux, Louis og Cœur de Lion. Én natt kom det til tumulter, og Louis og de Lion ble myrdet. Cerfaux og madame Le Brèm tok imidlertid hevn: Cerfaux var sint for at verten ikke hadde gjort noe den kvelden det kom til konflikt; Le Brèm var forarget fordi hun mente at Fabìan var skyld i at Floem sto uten arvtager. Sammen hindret de at mat- og drikkeleveranser nådde frem til *Hist*. Fabìan tok sitt eget liv da det var som verst. Le Brèm hyret inn noen alminnelgie borgere, som gikk til angrep på puben – og brant den til grunne.

## ***Trivia***

1. Pierre og Camilles barn har navnene Azelma, Éponine og Enjorlas. Disse navnene er hentet fra Victor Hugos *Les Misérables* (De elendige)